
Общинско предприятие “Комплекс за детско хранене” е създадено с решение на ОбС Варна в изпълнение на чл.51, ал.1 и чл.52 от ЗОС, като съгласно чл.52, ал.5 от същия закон, директорът на общинското предприятие е второстепенен разпоредител с бюджет. С ежегодни заповеди на Кмета на Община Варна са определени правата, задълженията и отговорностите на ръководителите на второстепенните разпоредители с бюджет.

Директорът и главният счетоводетел са определени да отговарят за целесъобразност и законосъобразност на разходите по бюджета, да контролират и координират финансовите взаимоотношения на бюджетното звено, да разработват и приемат вътрешните правила и др.


Съгласно регламентите на чл.22 от раздел V на Правилника за дейността на ОП „Комплекс за детско хранене“, приет с решение на Общински съвет – Варна, Директорът на общинското предприятие съгласувано с директора на дирекция „Здравеопазване“ разработва ежегодна Програма за дейностите по хранене. По същия начин, съгласно чл.23 от правилника се съгласуват и правилника за вътрешния ред, вътрешните правила за работната заплата и щатното разписание на общинското предприятие, а се утвърждава от Кмета на Община Варна. Същевременно директорът на общинското предприятие следва да съгласува действията си при осъществяване на дейността със заместник кмет, съответните компетентни дирекции и други структурни звена.

През месец Януари 2024г. има направени препоръки в одитен доклад №ВО-2318/У от Звено за вътрешен одит, относно следното:
1. Правата и задълженията на Директора по отношение на предоставеното му общинско имущество, в съответствие с изискванията на чл.52, ал.4 от ЗОС;
2. Определяне на броя порции/ваучери, които могат да се закупуват на ден за едно дете.

Във връзка с гореизложеното и направените препоръки в одитен доклад №ВО-2318/У от Звено за вътрешен одит, предлагам проект за изменение и допълнение на  Правилника за дейността на ОП „Комплекс за детско хранене“, в който проект се прецизират текстовете относно правата и задълженията на Директора на ОП „Комплекс за детско хранене“. Подробно се описва предмета на дейност на Общинското предприятие насочено към здравословно хранене на децата от организираният и неорганизираният контингент. Описани са нормативните изисквания в съответствие на които ОП „Комплекс за детско хранене“ извършва дейността си. Целта на предложените промени е изпълнение на препоръките на одитен доклад №ВО-2318/У от Звено за вътрешен одит и постигане на възможност за вземане на максимално оперативни управленски решения, съгласно задълженията на директора на ОП „Комплекс за детско хранене“.


Моля за Вашето съгласие предложения проект на Правилник дейността на Правилника за дейността на ОП „Комплекс за детско хранене“, ведно с изготвените към него мотиви и оценка на въздействието, на основание чл. 26, ал. 3 от Закона за нормативните актове да бъде публикуван на Портала за обществени консултации и на сайта на Община Варна за провеждане на обществено обсъждане.
Приложения:
1. Проект за изменение на Правилник за дейността на общинско предприятие “Комплекс за детско хранене”, изготвен на база препоръки, съдържащи се в одитен доклад №ВО-2318/У на Звено Вътрешен одит, ведно със Сравнителна таблица за предлаганите изменение и допълнения на Правилника за организацията, дейността и управлението на ОП „Комплекс за детско хранене“
2. Мотиви към проект на Правилник за изменение и допълнение на Правилника за дейността на общинско предприятие “Комплекс за детско хранене”, съгласно чл.28 от Закон за нормативните актове.

3. Предварителна оценка на въздействието
С уважение,

Съгласувал,

СНЕЖАНА АПОСТОЛОВА

